Башкорт дәүләт сәнгать музее

М. В. Нестеров исемендәге Башкорт дәүләт сәнгать музее() — Уфадагы музей.

1919 елның 5 гыйнварында, Россиядә тәүгеләрдән булып шәһәрнең революцион комитеты карары нигезендә оештырыла һәм бер елдан соң, 1920 елның 5 гыйнварыннан, эшли башлый. Ул чакта Пролетар сәнгать музее дип атала. Музейга шәһәрнең иң матур йорты бүленә, аңа учреждениеләрдәге, качкан дәүләтле өйләрендәге, губерна— музеендагы сынлы сәнгать әйберләре күчерелә. Музейны оештыру өчен Мәскәүдән рәссам һәм архитектор И. Е. Бондаренко чакырыла. Ул килгәч тә, эшкә урындагы рәссамнарны җәлеп итә.

Тиздән Мәскәүдән күренекле рус рәссамы М. В. Нестеровның якташларына — Уфа халкына — бүләк иткән 102 картинадан торган коллекциясе кайтарыла. Революцияга тиклемге рус сынлы сәнгате мирасларыннан торган бу коллекциядә И. Репин, И. Левитан кебек бөек рәссамнарның картиналары да була.

Музейның XIX—XX быуаттагы рус сәнгате булеге Нестеров бүләге белән генә чикләнми. Аны тулыландыруга Мәскәү һәм Ленинград галереялары һәм музейлары зур ярдәм курсәтә. Алар аша Уфага Көнбатыш Европа, шулай ук Япония һәм Кытай сәнгате үрнәкләре дә килә. Музей тоташ тулылана. Башкорт сынлы сәнгатенең барлыкка килүе, халыкның сырлап, бизәп, чигеп зәвык белән эшләгән әйберләрен җыю буенча үтә торган экспедицияләр сөземтәсендә музейда купшы, шул исәптән Башкортстанның үткәнен һәм бүгенгесен чагылдыручы яңа бүлекләр ачыла.
 Искәрмәләр 

Төркем:Уфа
Төркем:Уфа музейлары